Lucas er en av de to halvbrødrene som serien først baserer seg på. Sesong én gir innblikk i Lucas' vanskelige oppvekst, med kun moren Karen til å oppdra ham og faren Dan som forlot ham før fødselen, noe som resulterte i trang økonomi, men han er allikevel endt opp som en sympatisk type som er godt likt i Tree Hill. Han er ofte å finne på River Court med vennene Skills, Mouth, Fergie og Junk, har en trofast og eksentrisk bestevenn i Haley, en god mor i Karen og en god onkel i Keith. Først er Lucas og halvbroren Nathan fiender, men i løpet av sesongen finner de sakte og sikkert tonen, og blir gode kamerater og brødre, noe som er stikk i strid med hans biologiske far Dans (seriens antagonist) ønsker.